b'\n_START_ARTICLE_\nKakaalaneo\n_START_PARAGRAPH_\nKaka\xca\xbbalaneo je bio kralj havajskog otoka Mauija (drevni Havaji). Njegova titula na havajskom glasi Ali\xca\xbbi Nui o Maui.\n_START_SECTION_\n\xc5\xbdivotopis\n_START_PARAGRAPH_\nKaka\xca\xbbalaneo je bio sin kralja Mauija Kaulaheje I. Majka mu je vrlo vjerojatno bila kraljica Kapohana\xca\xbbaupuni, ali to nije potpuno jasno iz raznih drevnih pojanja. Kapohana\xca\xbbaupuni je navodno bila poglavarica Hila na otoku Hawai\xca\xbbi._NEWLINE_Kaka\xca\xbbalaneov je brat bio kralj Mauija Kakae. Oni su zajedno vladali tim otokom, a i otokom zvanim Lanai. \xc4\x8cini se da je vi\xc5\xa1u titulu ili \xc4\x8dast (Mo\xca\xbbi) imao Kakae, koji je mo\xc5\xbeda bio psihi\xc4\x8dki bolestan. Dvor Kakaea i Kaka\xca\xbbalanea bio je u Lahaini. Kaka\xca\xbbalaneo je dao posaditi stabla kruhovca (Artocarpus altilis) u Lahaini. Mjesto je postalo poznato po tim stablima.'